
Je li dovoljno da onaj koji obavlja hadž kiran obavi samo jedan sa’j?


* 
* 
* 
* 
* 
* 
* 

 
Je li dovoljno da onaj koji obavlja hadž kiran obavi samo jedan sa’j?

Dovoljno je da onaj ko obavlja hadž kiran obavi jedan, hadžski, tavaf, i jedan, hadžski, sa’j; to će mu biti umranski tavaf i umranski sa’j. A ako želi, može sa’j obaviti i prije toga, to jest poslije obavljanja počasnog tavafa, kojem se pristupa po dolasku u Meku, kao što je to uradio Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ; može ga odložiti do prvog dana Kurban-bajrama i obaviti poslije hadžskog tavafa. Pa ipak, bolje je da ga obavi prije jer je to sunnet. Dakle, prvog dana Kurbanskog bajrama obavit će samo hadžski tavaf, a neće obaviti sa’j jer ga je već obavio. Dokaz da su jedan tavaf i jedan sa’j dovoljni glede hadža i umre nalazimo u riječima koje je Božiji Poslanik, ﷺ, uputio Aiši, radijallahu anha, koja je obavljala hadž kiran. Rekao joj je ovo: “Tavaf oko Kabe i sa’j između Safe i Merve dovoljni su ti glede hadža i umre.” (Ebu Davud, 1897)


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


